Um fjögur hundruð jarðskjálftar hafa mælst síðasta sólarhring á Reykjanesskaga. Von er á nýjum myndum af svæðinu innan sólarhrings svo unnt verði að greina betur hvað er á seyði á svæðinu.
Jörð skelfur nú mest á svæðinu við Svartsengi og aust-norðaustan við Þorbjörn. Einar Hjörleifsson náttúruvársérfræðingur á Veðurstofu Íslands segir skjálftavirkni hafa haldið áfram frá því fyrir helgi.
Stærsti skjálftinn var í morgun klukkan korter yfir sjö og einhverjir urðu hans varir hér á höfuðborgarsvæðinu. Þannig að ég get rétt ímyndað mér að hann hafi fundist vel í Grindavík í morgun hann var 3,5 að stærð.
Nýjar myndir af svæðinu berast væntanlega í dag til greiningar fyrir jarðvísindamenn. Myndirnar sýna hvort jörð færist um einhverja millimetra til norðurs og suðurs, eða austurs og vesturs og hvort yfirborð hækkar eða lækkar. Út frá gögnunum er svo metið hvort kvika undir yfirborði jarðar rís eða hnígur.
Það er mjög gott að fá þetta núna, Því við fórum í mjög ítarlegar greiningar á fyrri mynd og það verður svo áhugavert að sjá hver þróunin hefur verið síðan þá.
Og það verður unnið úr þeim bara eins fljótt og auðið er og við vonumst til að geta birt niðurstöður úr því annað hvort seint í dag eða þá á morgun
Fjögur hundruð skjálftar hafa mælst á Reykjanesskaga síðasta sólarhring. Sá stærsti, 3,5 að stærð, varð klukkan kortér yfir sjö í morgun. 